Yebrir di tmurt n Leqbayel
Yewweḍ-d yebrir, d tafsut. D tafsut n Yimaziɣen akked tefsut tabarkant. Si yal tama yeffeɣ-d ṣṣut. Bgayet, Tizi-Uzzu, Tubiret… Ula di tuddar n Leqbayel yeffeɣ-d ṣṣut n yilmeẓyen, akken snat n tef Aṭas n tiddukliwin id iheggan asmekti n wass-a. Yal tiddukla amek i tjerred leqdic-ines, akken ad smektin ass yecban ass-a, tafsut n Yimaziɣen akked tefsut tabarkant.
Leqdic d amerkanti, yeččur d isaragen, timzikniyin, tamedyezt… Ad naf daɣen tazabut (la dictée) n tmaziɣt d tinna d-yettilin di leqdic n kra n tiddukliwin, deg-s ssebɣasen ilmeẓyen tt-yeqqaren akken ad snernin deg uswir-nsen di tlemda n tutlayt-nsen.
Aseggas-agi ad naf ula d tulawin llant s udem amaynut deg usmekti n snat n tefsuyin-agi. Tulawin tt-id d-yeffɣen culant deg yizenqan n tmannaɣt s tqendurt n Leqbayel, d azamul n yiselsa n tmeṭṭut. S tikli-agi bɣan-t ad d-inint : « mazal-aɣ nella… nella iḍelli ad nili ass-a ».
Di leḥyud n kra n tuddar ad naf ilmeẓyen uran « MA ULAC TAMAZIƔT, ULAC LZZAYER ». Uran daɣen s-yeskilen n tifineɣ yiwet n tefyirt gar isefra n tezlatin n Ferḥat MHENNI « REKKMEƔ DEG URFAN UGAREƔ AMAN ƔEF TMESS », uran daɣen « TILELLI ». Xas ma di tira –nsen llant tucḍiwin n kra n yiskilen, maca dayen yessefṛaḥen acku ilmeẓyen-agi ssawḍen, nudan lemden isekkilen-agi. Di tefyit-agi ad nefhem belli ilmeẓyen-agi zzaɛfen, bɣan ad d-inin : « nessen tameslayt-nneɣ »… D tiɣri n wul akken tamaziɣt ad tuɣal d tunṣibt di tmurt-is, mačči d tarbibt n tutlayt n taɛrabt.
Tansa n Talsa
kab_Latn kab_Latn kab_Latn kab_Latn kab_Latn kab_Latn